(See on vana postitus, mis paar nädalat "laagerdunud".)    Iida on nüüd aasta balletitrennis käinud. Rangemalt, kui üks viieaastane üldse midagi peaks; aga ballett tähendab distsipliini ja nii on selle arvelt jäänud ära lasteaia laulutunnid (sest trenn on esmaspäeviti pool viis ehk täiesti lasteaia aja sees), mõni pidu, kergejõustikulaager.    Muidugi ei taha me lapsest baleriini teha; vastuse küsimusele "miks just ballett?" annab balletistuudio enda kodukas.    Nüüd tuli siis tulemuste näitamise hetk. KK stuudio tegi 10. sünna puhul Salme keskuses etenduse. Tegelikult isegi kolm. Iida käis laup hommikul peaproovis ja siis järjest kolmel esinemisel. Sisuliselt läks kogu me nädalavahetus selle peale, Kati vehkis Iidaga Kalamaja vahet ja mina olin Aloga kodus.    Käisime vaatamas  ka. K oli vist kõik teadaolevad sugulased jalgele & kohale ajand. Etendus oli tore. Kõigepealt tittede tantsud - kõik rühmad korraks lavale - igaüks oma jupikesega; tantsud olid kokku pandud HChrAnderseni juttude järgi. Siis suurte tegijate gala - proua Kõrb käis ise ka laval ja puha. Seda gala-osa ma ei näind, kuna läksin Aloga koju.    Iida tuli tants okeilt välja, püsis muusikas ja oli graatsiline. Nende jupike oli muidugi lühike ja lihtne, aga ikkagi!    Emme viis Iidale uhked  lilled ja kõik kiitsid. Tüdrukul oli ilmselgelt hea meel.    (Mu isa oli suur balletihuviline. Kas võis ta arvata, et tema lapselaps kunagi tantsima hakkab...?)